জতুগৃহ বড়বাজার। আগুনে আতঙ্ক। প্রায় বারো ঘণ্টা হতে চললেও, এখনও নেভেনি বড়বাজারের বিধ্বংসী আগুন। পুড়ে কার্যত ছাই অমরতলা লেনের একটি বাড়ি। ইতিমধ্যে ভেঙে পড়েছে বাড়িটির একাংশ। শুধু তাই নয়, বিপজ্জনক অবস্থা গোটা বাড়িরই। যখন তখন সেটি ভেঙে পড়তে পারে। রাতভর চলে আগুন নেভানোর কাজ।
 ওয়েব ডেস্ক: জতুগৃহ বড়বাজার। আগুনে আতঙ্ক। প্রায় বারো ঘণ্টা হতে চললেও, এখনও নেভেনি বড়বাজারের বিধ্বংসী আগুন। পুড়ে কার্যত ছাই অমরতলা লেনের একটি বাড়ি। ইতিমধ্যে ভেঙে পড়েছে বাড়িটির একাংশ। শুধু তাই নয়, বিপজ্জনক অবস্থা গোটা বাড়িরই। যখন তখন সেটি ভেঙে পড়তে পারে। রাতভর চলে আগুন নেভানোর কাজ। নিজে প্রায় সারারাতই তদারকিতে ছিলেন মেয়র তথা দমকলমন্ত্রী শোভন চট্টোপাধ্যায়। দমকলসূত্রে খবর, বাড়ির ভিতর এখনও জ্বলছে আগুন। তা আয়ত্ত্বে আনা সম্ভব হয়নি। ৩০টিরও বেশি দমকলের ইঞ্জিন কাজ করেছে রাতভর। তবে জলের অভাবের অভিযোগে সরব স্থানীয় বাসিন্দারা।